Stadfæstelse af salærtilkendelse i sag om overtrædelse af straffelovens § 299, stk. 2, - returkommission og overtrædelse af straffelovens § 299, stk. 2, jf. § 23, stk. 1, medvirken til returkommission
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

/

UDSKRIFT
AF

ØSTRE LANDSRETS RETSBOG
____________

Den 5. august 2022 holdt Østre Landsret møde i retsbygningen i Nordhavn.

Som dommere fungerede landsdommerne Henrik Bitsch, Thomas Lohse og Nikolaj Otto

Bjørnholm (kst.), førstnævnte som rettens formand.

Der foretoges:

20. afd. kære nr. S-2061-22:

Advokat Katrine Westhausen Gottlieb

påkærer salærtilkendelse i sagen

Tiltalte

(cpr.nr. CPR nr. (Født 1959))

(advokat Katrine Westhausen Gottlieb)

Ingen var indkaldt eller mødt.

Der fremlagdes kæreskrift af 28. juni 2022, hvori advokat Katrine Westhausen Gottlieb har

kæret Københavns Byrets afgørelse af 15. juni 2022, om salærtilkendelse, med rettens

fremsendelsesbrev af 29. juni 2022.

Der fremlagdes udskrift af retsbogen fra Københavns Byret og den kærede afgørelse.

Dommeren har ved sagens fremsendelse henholdt sig til den trufne afgørelse og i øvrigt

uddybet domskonklusionen angående delvise sagsomkostninger.

De modtagne bilag var til stede.   



/

- 2 -

Efter votering afsagdes

k e n d e l s e:

Kærende, advokat Katrine Westhausen Gottlieb, har oplyst, at sagen angår økonomisk

kriminalitet, og at der under sagens forløb over ca. to år er forbrugt 44 timer udover det

sædvanlige, hvorfor der påstås fastsættelse af et salær på i alt 155.000 kr. med tillæg

moms.  Advokat Katrine Westhausen Gottlieb har anført, at mertidsforbruget blandt skyl-

des et ufuldstændigt sagsmateriale og til dokumentation herfor fremlagt e-mails til politiet,

hvor fremgår, at et betydeligt bilagsmateriale mangler, og at det har været meget tidskræ-

vende at sammenstille bilagslisten med de bilag, som er tilgået advokat Katrine Westhau-

sen Gottlieb fysisk og digitalt. Advokat Katrine Westhausen Gottlieb oplyser, at der derud-

over er udarbejdet materialesamling om returkommission.

Byretten har skønsmæssigt tilkendt et samlet salær på 100.000 kr. med tillæg af moms og

anført, at det anførte tidsforbrug væsentligt overskrider den tid, der med rimelighed må

antages at være medgået til yderligere forberedelse.  

Landsretten finder, at der er tale om en sag om økonomisk kriminalitet, og at byretten har

forhøjet det takstmæssige salær med knap 23.000 kr. Henset til sagens kompleksitet og

varighed finder retten ikke grundlag for at tilsidesætte byrettens skøn og forhøje det til-

kendte salær. Herefter

b e s t e m m e s:

Byrettens afgørelse stadfæstes.

(Sign.)